text: Sommer på vej til sønderjyderne
  19 maj 2014 kl. 05.02
  Der er udsigt til en rigtig sommerdag - sønderjyderne kan se frem til temperaturer på helt op til 27 grader senere på ugen.
  Det er tid til at finde både sommertøjet og solbrillerne frem. Ifølge DMIs prognoser er årets første sommerdag nemlig på vej.
  Onsdag og torsdag bliver ugens varmeste, og på landsplan bliver det typisk mellem 20 og 25 grader. Men i det sønderjyske kan det blive endnu varmere - her siger vejrudsigten nemlig helt op til 27 grader flere steder i Sønderjylland.
  DMIs vejrprognoser
  Der skal 25 grader til for at få det, DMI kalder en sommerdag.
  "Sommeren" varer dog ikke længe, for allerede fredag går det ned ad bakke igen med mere vådt og omskifteligt vejr.
  